שושנה גרשונוביץ

שושנה גרשונוביץ (שלישית מימין), ממקימות חיל הנשים וקצינת ח"ן ראשית
שושנה גרשונוביץ (גרשום) (1906–1986) הייתה אלוף-משנה בצה"ל, ממקימות יחידת הנשים בירושלים, וכיהנה כקצינת ח״ן ראשית בשנים 1952–1959.<ref name=":0"></ref><ref></ref>

== ביוגרפיה ==
גרשונוביץ נולדה ברוסיה בשנת 1906 בשם שושנה גרשום. היא עלתה לארץ ישראל בשנת 1925 והתיישבה בירושלים. בשנת 1929 הצטרפה לארגון "ההגנה".<ref name=":0" /> בהיותה בירושלים, ובמקביל לתפקידיה ב"ההגנה", עבדה כסייעת מעבדה עם פרופסור אדלר במחלקת המיקרוביולוגיה באוניברסיטה העברית בהר הצופים בירושלים.<ref></ref><ref></ref><ref name=":1"></ref><ref name=":2"></ref>

גרשונוביץ הייתה אחת מ-66 מהמתנדבות הראשונות לחיל הנשים של הצבא הבריטי, וסיימה את קורס הקצינות הראשון לבנות היישוב בצבא הבריטי ב-12 במרץ 1942. בכך הייתה לאחת מארבע הקצינות הישראליות הראשונות שהוכשרו בו.<ref name=":0" />

בתחילת מלחמת העולם השנייה פיקדה על יחידת נשים נהגות במצרים. בהמשך, כחברה בבריגדה היהודית, נשלחה לאיטליה.<ref name=":1" />

=== הקמת חיל הנשים ===
עם פרוץ מלחמת העצמאות הטיל הרמטכ"ל הראשון יעקב דורי את הקמת חיל הנשים על שושנה גרשונוביץ' ועל שרה ברוורמן מקיבוץ שמיר, הלוחמת היחידה ששבה מקבוצת צנחני היישוב.<ref></ref>

בתחילה לא הייתה לחיל הנשים שום תשתית או ציוד, אך גרשונוביץ' וברוורמן נעזרו בארגוני נשים כמו ויצו ונעמת. בנעמת אף סייעו להם במשרדים לקליטת עלייה שעמדו ריקים בשל המדיניות הבריטית של נעילת שערי המדינה בפני עולים.<ref></ref>

בסוף 1947 הוקמה יחידת הנשים בירושלים ואחר כך הועברה לתל אביב, שם וקיבלה על עצמה לגייס מועמדות לחיל הנשים הארצי יחד עם ברוורמן. גרשונוביץ' שימשה כסגניתה של מפקדת ח"ן הראשונה, מינה בן-צבי.<ref name=":2" />

לאחר ששימשה כמפקדת הבנות בנח"ל, מונתה בשנת 1952 לקצינת ח"ן ראשית.<ref name=":0" /> במסגרת תפקידה דגלה בהליכים משמעתיים נפרדים לנשים, וכן פעלה למען זכויות המשרתות ושיפור מעמדן. היא סייעה לד"ר חיים שיבא בגיבוש קורס אחיות בצה"ל, הייתה פעילה בהקמת קורסי אוריינות ובמציאת דיור לחיילות שסיימו את שירותן הצבאי. שימשה בתפקיד עד שנת 1959.<ref name=":2" />

=== לאחר הקריירה הצבאית ===
לאחר שסיימה את שירותה הצבאי, שימשה במשך שלוש שנים וחצי כנספחת לקשר עם ארגוני נשים בוושינגטון די. סי.<ref name=":2" />

במאי 1958 השתתפה בשעשועון האמריקאי ״what's my line?" שבו מנסים המשתתפים לנחש את המקצוע של האורח, אך הם נכשלו בניחוש עיסוקה.<ref></ref>

גרשונוביץ נפטרה בשנת 1986.<ref name=":0" />

== קישורים חיצוניים ==

* [https://www.jwmww2.org/soldier.aspx?id=2804 שושנה גרשונוביץ] באתר מוזיאון הלוחם היהודי במלחמת העולם השנייה על שם הנשיא חיים הרצוג
* [https://jwa.org/encyclopedia/article/gershonowitz-shoshana שושנה גרשונוביץ] באנציקלופדיה לנשים יהודיות שלבי/היימן (אנ׳)
* [https://veterans.haifa.ac.il/index.php?option=com_content&view=article&id=27:gershon-gershonovitz-shoshana&catid=3:prominent-veterans&Itemid=23 שושנה גרשונוביץ] באתר מתנדבי היישוב לצבא הבריטי במלחמת העולם השנייה, איגוד החיילים המשוחררים בישראל (אנ׳)
* [https://youtu.be/YQ1C8eJfWAI?t=514 טקס סיום קורס קצינות במעמד] שושנה גרשונוביץ וטקס סיום קורס קצינים במעמד משה דיין. סרטי גבע, ארכיון שפילברג, 1957 <small><small>(התחלה 8:34)</small></small>

== הערות שוליים ==

קטגוריה:חיל נשים
קטגוריה:ישראליות ילידות רוסיה
קטגוריה:לוחמות ההגנה
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:קצינות ח"ן ראשיות
קטגוריה:קצינות צה"ל בדרגת אלוף-משנה
קטגוריה:ישראליות שנולדו ב-1906
קטגוריה:ישראלים שנולדו ב-1906
קטגוריה:ישראליות שנפטרו ב-1986
קטגוריה:ישראלים שנפטרו ב-1986